User:Ganpat kodecha

यदि हम अपने अतीत पर नज़र डालेंगे, तो पाएंगे कि आज हम जो कुछ भी हैं वो अतीत में हमारे द्वारा किए गए प्रयासों का ही नतीजा है. जी हां, सफलता का कोई शॉर्टकट नहीं होता. भाग्य कुछ समय के लिए भले ही आपका साथ दे, लेकिन सफलता की लंबी पारी खेलने के लिए आपको कड़ी मेहनत करनी ही होगी. यही सफलता का सबसे बड़ा मंत्र है. शॉर्टकट से नहीं मिलती सफलता कई लोग मेहनत करने की बजाय भाग्य के भरोसे बैठे रहते हैं या फिर ईश्‍वर की पूजा-प्रार्थना में लगे रहते हैं और जब कामयाबी नहीं मिलती, तो भाग्य को कोसने लगते हैं या फिर कहते हैं कि ईश्‍वर उनका साथ नहीं देता. अब बिना मेहनत किए कुछ भी कैसे हासिल हो सकता है. आप किसी भी कामयाब व्यक्ति के जीवन पर नज़र डालिए, आपको इस बात का अंदाज़ा हो जाएगा कि सफलता पाने के लिए उन्होंने कितनी मेहनत की है. सफलता भाग्य या शॉर्टकट से नहीं मिलती, उसे हासिल करने के लिए कड़ी मेहनत और लगन की ज़रूरत होती है!